Aarhuus Stifts-Tidende, 1841-01-13
J Anledning af Ovenstaaende har Niels Nielsen, i Rødovre sendt følgende Skrivelse til "Dagens Redaction, som med Hensyn til sammes trohiertige Stil samt den ubillige og i flere Henseender uretfærdige Omtale, denne Mand har været underkastet, ikke har troet at burde nægte sammes Optagelse: "Jeg har i den senere Tid nok lagt Mærke til, at nogle Bladskrivere har havt meget at sige paa Alt hvad Kongen gjorde, og som næsten aldrig traf til at være efter deres Hoved. Det har jeg tænkt mig, kunde maaskee være for at gavne Landet og hjælpe paa Kongen med deres Klogskab; men at de nu nedlader dem til at fortælle og mig, der kun er en slet og ret Bonde, naar jeg faaer i Sinde at besøge mine gamle Venner og Bekjendtere, det forundrer mig rigtignok, men det skulde jeg ikke fortryde paa, hvis det kunde more disse Herrer, dersom de bare vilde blive ved Sandheden, men det har de ikke, naar de anfører, at jeg har sagt, at min Reise var bekjendt og bifaldt af Kongen; thi jeg gad nok seet den, der kan staae frem og bevise jeg har talt saadant Sludder. Men da disse Bladskrivere nu har gjort mig den Ære at fortælle Folk og min Reise paa den Maade, de har Sind til, saa kunde det dog maaskee more Nogle at høre lidt om hvad jeg har erfaret paa samme Reise. For det Første lagde jeg Mærke til næsten i hvert Valgdistrict, at Bønderne vare overtalte til endelig at vælge Kammerraad Drewsen og Professor Clausen til Stænderdeputerede, og naar jeg saa spurgte, hvorfor just de, men ingen Bønder skulde vælges, saa fik jeg til Svar, at disse Herrers Venner havde været stærk paafærde og fortalt, at Bøndernes Velfærd beroede paa at de blev valgt. Dog jeg kan tænke det er, for at hele Landet skulde faae at vide, hvor meget Bønderne gjorde af Prof. Clausen, at Proprietair Wassard paa Marienlyst ved Vordingborg har bestilt og besørget en Sølv=Vase, der stal foræres ham. Denne Vase stod til Eftersyn for Bønderne hos Sognefoged Jørgen Pedersen i Ørslov, medens Forvalter Thye paa Islingegaarden var paafærde, for at samle Penge sammen hos Bønderne til samme; og han var sagtens samlet en Slump Markstykker, for det er saamænd en smuk Vase. Paa Foden af den er graveret: Til Professor Dr. Theol. H. N. Clausen, som Stænderdeputeret i 1840. Fra erkjendtlige Medborgere i Østifternes 10de Valgdistrict for de mindre Landeiendoms-Besiddere. Paa Midten af Søilen staaer: Den 17de September 1840. Denne Vase skulde overleveres til Professor Clausen af Hr. Forvalteren paa Nysøe og Sognefoged Peter Sørensen i Lundbye, nogen Tid før Valgene skulde begynde der i Districtet, den maa altsaa komme en af Dagene. Saasnart den nu er kommen og er overleveret, kan jeg nok vide, at de radicale Blade vil faae travlt med at fortælle Folk, at Bønderne i 10de Valgdistrict har givet Professor Clausen dette Beviis paa deres Agtelse og Erkjendtlighed, fordi han den 17de September i Stænderforsamlingen erklærede hans Overbeviisning samstemmende med dem, der ønske af Hjertet, at Kongen snart vilde skjænke Danmark en constitutionel Forfatning; men det kan jeg, som selv er Bonde, forsikkre, at ligesaa vist, som der er meget faa Bønder, der har givet Bidrag til denne Vase og en Deel skal have erklæret, at de nok ønskede at see og vide, hvad denne Mand havde udrettet, før de vilde give Bidrag, saa vist er det at ikke een Bonde af Ti ønsker, at Kongen skal indskrænkes i den Magt, han bruger til at gjøre Folket frit og lykkeligt, og det kan jeg videre forsikkre, at den sjællandske Bonde nok vil værne om Kongen og de raadgivende Stænder.